Ministru kabineta noteikumi Nr. 473

Rīgā 2020. gada 28. jūlijā (prot. Nr. 46 23. §)

**Grozījumi Ministru kabineta 2020. gada 28. jūlija noteikumos Nr. 473 “Noteikumi par atbalsta programmu dzīvojamo māju energoefektivitātes paaugstināšanai”**

*Izdoti saskaņā ar Attīstības finanšu institūcijas likuma*

*12. panta ceturto daļu un Energoefektivitātes likuma*

*7. panta sesto daļu*

**I. Vispārīgie jautājumi**

1.Noteikumi nosaka:

1.1. kārtību, kādā akciju sabiedrība "Attīstības finanšu institūcija Altum" (turpmāk – sabiedrība "Altum") īsteno atbalsta programmu obligātā enerģijas galapatēriņa mērķa sasniegšanai;

1.2. atbalsta programmai pieejamo finansējumu un tā izmantošanu;

1.3. atbalsta programmas īstenošanai plānotās darbības;

1.4. atbalsta programmas izmaksu attiecināmības nosacījumus.

2.Noteikumos lietotie termini:

2.1. aizdevumu portfelis – kredītiestādes izsniegto aizdevumu darījumu kopums (turpmāk tekstā – aizdevums), kurā iekļauti atbilstoši šiem noteikumiem izsniegtie aizdevumi;

2.2. garantija – sabiedrības "Altum" saistības šajos noteikumos noteiktajā apmērā un atbilstoši šajos noteikumos noteiktajam finansējumam segt kredītiestādes zaudējumus, kas radušies, ja aizņēmējs nepilda saistības par kredītiestādes sniegto aizdevumu;

2.3. garantijas likme – procentos izteikta kredītiestādes zaudējumu daļa, ko garantētam aizdevumam sedz garantija;

2.4. garantiju portfelis – aizdevumu portfelī iekļautajiem aizdevumiem izsniegto garantiju kopums;

2.5. ierobežotā garantijas likme (guarantee cap rate) – procentos izteikta garantiju portfeļa daļa, kuru sedz portfeļgarantija;

2.6. ierobežotā garantijas summa (guarantee cap amount) – kredītiestādes aizdevumu portfeļa maksimālā zaudējumu summa, kuru sedz portfeļgarantija. Ierobežoto garantijas summu aprēķina kā kredītiestādes aizdevumu portfeļa (maksimāli izmaksāto aizdevumu summa), garantijas likmes un ierobežotās garantijas likmes reizinājumu;

2.7. portfeļgarantija – finanšu instruments, kas nodrošina aizdevumu portfeļa zaudējumu segšanu atbilstoši garantijas likmei, nepārsniedzot ierobežotās garantijas summu, ja tāda noteikta;

2.8. atbalsts – garantija dzīvojamās mājas atjaunošanai, t.sk. energoefektivitātes uzlabošanai, tehniskā palīdzība dzīvojamo māju īpašniekiem energoefektivitātes uzlabošanas pasākumu īstenošanai un grants par dzīvojamās mājas energoefektivitātes klases paaugstināšanu;

2.9. tehniskā palīdzība – pakalpojumu kopums, kura ietvaros tiek izstrādāts dzīvojamās mājas energoefektivitātes novērtējums, kā arī cita dzīvojamās mājas atjaunošanai nepieciešamā dokumentācija un nodrošināta energoefektivitātes uzlabošanas pasākumu īstenošanas konsultācijas un uzraudzība.

**II. Atbalsta nosacījumi**

3. Atbalstu piešķir, ievērojot šādus nosacījumus:

3.1. atbalsta saņēmējs ir fiziska persona, kam zemesgrāmatā nostiprinātas īpašuma tiesības uz nekustamo īpašumu, kura sastāvā ir attiecīgā dzīvojamā māja, kurā tiks īstenoti šo noteikumu 3.4. apakšpunktā minētie pasākumi;

* 1. dzīvojamā māja saskaņā ar būvju klasifikāciju atbilst kādai no šādām klasēm:

3.2.1. viena dzīvokļa mājas;

3.2.2. dvīņu, rindu un atsevišķu divu dzīvokļu mājas;

3.3. dzīvojamā māja ir nodota ekspluatācijā;

3.4. aizdevums ir piešķirts šādu pasākumu īstenošanai:

3.4.1. būvdarbu veikšana dzīvojamās mājas norobežojošajās konstrukcijās;

3.4.2. inženiersistēmu atjaunošana, pārbūve vai izveide;

3.4.3. jaunas ūdens sildīšanas iekārtas iegāde un uzstādīšana;

3.4.4. mikroģenerācijas siltumenerģijas vai elektroenerģijas ražošanas tehnoloģisko iekārtu iegāde un uzstādīšana, lai nodrošinātu siltumenerģijas vai elektroenerģijas ražošanu no atjaunojamiem energoresursiem un siltuma vai elektroenerģijas piegādi tikai mājsaimniecības vajadzībām;

3.4.5. citiem pasākumiem, ja tie ir nepieciešami dzīvojamās mājas energoefektivitātes paaugstināšanai vienlaikus ar šo noteikumu 3.4.1.-3.4.4. apakšpunktos minētajiem pasākumiem.

3.1 Šo noteikumu 8.1 un (vai) 8.4 punktā noteikto atbalstu var saņemt, ja šo noteikumu 3.1. apakšpunktā noteiktais atbalsta saņēmējs ir:

3.11. persona, ar kuru kopā dzīvo un kuras apgādībā ir trīs bērni, vai personai, ar kuru kopā dzīvo un kuras apgādībā ir divi bērni un kurai ir iestājusies grūtniecība, vai gaidāmā bērna tēvam;

vai

3.12. dzīvojamā māja atrodas ārpus Rīgas un Pierīgas statistiskajiem reģioniem, atbilstoši 2008. gada 28. aprīļa Ministru kabineta rīkojuma Nr. 271 “Par Latvijas Republikas statistiskajiem reģioniem un tajos ietilpstošajām administratīvajām vienībām” punktiem Nr. 2.1. un 2.2.

3.2 Atbalsta saņēmējs šo noteikumu 3.2. apakšpunkta atbilstību apliecina, iesniedzot izziņu (izrakstu) no kadastra informācijas sistēmas, kas apliecina būves klasi, atbilstoši 3.2.1 vai 3.2.2. apakšpunktam.

4. Šo noteikumu 3.11. punktā minētajā gadījumā atbalsta saņēmējs iesniedz kredītiestādei šādus dokumentus:

4.1. aizņēmēja bērna, kurš ir Latvijas pilsonis, nepilsonis, persona, kurai Latvijā piešķirts bezvalstnieka statuss, Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsonis, Latvijā izdota personu apliecinoša dokumenta kopiju vai cita dokumenta kopiju, kas apliecina bērna tiesisko statusu Latvijā, ja:

4.1.1. aizņēmējs nav Latvijas pilsonis, nepilsonis, persona, kurai Latvijā piešķirts bezvalstnieka statuss, Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsonis;

4.1.2. no šo noteikumu 4.2. apakšpunktā minētajiem dokumentiem neizriet, ka bērns ir Latvijas pilsonis, nepilsonis, persona, kurai Latvijā piešķirts bezvalstnieka statuss, Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsonis;

4.2. divu vai triju bērnu dzimšanas apliecības kopijas vai citu dokumentu kopijas, kas apliecina bērna tiesisko statusu;

4.3. izrakstu no stacionārā vai ambulatorā pacienta medicīniskās kartes, kas apliecina grūtniecības faktu un ir izdota saskaņā ar normatīvajiem aktiem par medicīnisko dokumentu lietvedības kārtību, ja personai ir iestājusies grūtniecība;

4.4. šo noteikumu 4.3. apakšpunktā minēto izrakstu un gaidāmā bērna mātes piekrišanu šā izraksta izmantošanai, ja garantijai piesakās gaidāmā bērna tēvs;

5. Garantijas likme ir līdz 30 % no aizdevuma summas, nepārsniedzot 20 000 euro.

6. Garantijas termiņš nepārsniedz 10 gadus.

7. Atbalsta saņēmējam, atbilstoši šiem noteikumiem, garantiju var piešķirt atkārtoti.

8. Garantija sedz izsniegto kredītu pamatsummas zaudējumus.

8.1 Tehniskai palīdzībai dzīvojamās mājas īpašnieks var pieteikties, ja dzīvojamās mājas īpašnieks un dzīvojamā māja atbilst šo noteikumu 3.1 punktā un 3.1., 3.2., 3.3. apakšpunktā noteiktajiem nosacījumiem un projekta ietvaros veicamas 3.4. apakšpunktā noteiktās darbības, kā arī kredītiestāde ir veikusi sākotnējo dzīvojamās mājas īpašnieka kredītspējas izvērtēšanu.

8.2 Tehniskās palīdzības maksimālais apjoms vienam atbalsta saņēmējam ir 1000 EUR. Tehnisko palīdzību nodrošina sabiedrības “Altum” atlasīti pakalpojumu sniedzēji.

8.3 Tehniskās palīdzības izmaksas nodrošina dzīvojamās mājas īpašnieki un sabiedrība "Altum", sedzot šādus izdevumus:

8.31. dzīvojamās mājas īpašnieks, sedzot ēkas energosertifikāta izstrādes izmaksas;

8.32. sabiedrība "Altum", sedzot būvniecību regulējošajos normatīvajos aktos noteiktās dokumentācijas izstrādes, konsultāciju nodrošināšanu energoefektivitātes pasākumu īstenošanai, energoefektivitātes uzlabošanas pasākumu īstenošanas uzraudzību, kā arī ēkas pagaidu energosertifikāta izstrādi, ja, veicot šo noteikumu 8.31. apakšpunktā noteikto novērtējumu, tiek secināts, ka īstenojot energoefektivitātes uzlabošanas pasākumus ir iespējams uzlabot ēkas energoefektivitātes klasi un sasniegt vismaz 20 % siltumenerģijas ietaupījumu.

8.4 Grantam par dzīvojamās mājas energoefektivitātes klases paaugstināšanu var pieteikties, ja pēc šo noteikumu 3.4. apakšpunktā noteikto pasākumu īstenošanas tiek paaugstināta dzīvojamās mājas energoefektivitātes klase un tā pēc pasākumu īstenošanas nav zemāka par C klasi, kā arī tiek samazināts dzīvojamās mājas siltumenerģijas patēriņš apkurei vismaz 20 % apmērā.

8.5 Granta par dzīvojamās mājas energoefektivitātes klases paaugstināšanu apjoms par vienu īpašumu ir 5000 EUR. Grantu izmaksā pēc energoefektivitātes paaugstināšanas pasākumu īstenošanas un šo noteikumu 8.6 apakšpunktā minēto dokumentu iesniegšanas.

8.6 Šo noteikumu 8.4 punktā noteikto prasību izpildi apliecina:

8.6 1. šo noteikumu 8.31. apakšpunktā noteiktais ēkas energosertifikāts, kas tiek sagatavots pirms pasākumu īstenošanas saskaņā ar normatīvajiem aktiem ēku energosertifikācijas jomā.

8.6 2. ēkas pagaidu energosertifikāts, kas tiek sagatavots pēc pasākumu īstenošanas saskaņā ar normatīvajiem aktiem ēku energosertifikācijas jomā.

9. Atbalsta piešķiršanai un sabiedrības "Altum" pārvaldības maksas segšanai izmanto Latvijas un Šveices sadarbības programmas individuālā projekta "Mikrokreditēšanas programma" atmaksu publiskā finansējuma daļu:

9.1. 500 000 euro apmērā garantiju risku segumam;

9.2. 260 000 euro apmērā tehniskās palīdzības sniegšanai;

9.3. 1 200 000 euro apmērā grantu par dzīvojamās mājas energoefektivitātes klases paaugstināšanu;

9.4. 240 000 euro sabiedrības "Altum" pārvaldības maksas segšanai.

10. Sabiedrība "Altum" reizi ceturksnī iesniedz Ekonomikas ministrijā pārskatu par sniegto atbalstu.

**III. Portfeļgarantijas programmas ieviešana un kredītiestāžu pieteikšanās portfeļgarantiju ieviešanai**

11. Portfeļgarantija nodrošina zaudējumu segumu atbilstoši šiem noteikumiem jaunizveidotajam aizdevumu portfelim, kuru atbilstoši šo noteikumu nosacījumiem ir izveidojusi kredītiestāde, nepārsniedzot ierobežoto garantijas summu un ievērojot, ka:

11.1. ierobežotā garantijas likme nepārsniedz 20 %;

11.2. ierobežoto garantijas likmi nosaka līgumā ar kredītiestādi atbilstoši kredītiestādes aizdevumu portfeļa risku novērtējumam;

11.3. portfeļgarantija sedz finanšu pakalpojumu kredītriska zaudējumus.

12. Sabiedrība "Altum" informē kredītiestādes par iespēju pieteikties finansējumam, sniedz informāciju par pieteikšanās nosacījumiem un publicē tos sabiedrības "Altum" tīmekļvietnē. Pieteikties var jebkura kredītiestāde, kas ir tiesīga sniegt kreditēšanas pakalpojumus Latvijā.

13. Pieteikšanās nosacījumos nosaka finansējuma apmēru, pamatojumu finansiālā labuma nodošanai, kā arī kreditēšanas un citus nosacījumus.

14. Līgumā ar kredītiestādi sabiedrība "Altum" paredz, ka aizdevumu portfeli kredītiestāde veido atbilstoši līdzšinējai kredītpolitikai, visas finansiālās priekšrocības nododot kredītu ņēmējiem, un nodrošina iespēju sabiedrībai "Altum" veikt pārbaudes, kā arī sniedz sabiedrībai "Altum" pārskatus par programmas īstenošanu. Minētie nosacījumi paliek spēkā visā finanšu pakalpojuma sniegšanas periodā.